“મેનેજમેન્ટમાં કોઈને પણ વાત કર્યા વગર જ મેં એક નાનો કોઠારરૂમ સાફ કરીને તેની પથારી ત્યાં લગાવી. મેં તેને ઘસીને નવડાવ્યો અને બીજા સાફ કપડા પહેરાવ્યા. ગમે તેમ કરીને મેં તેને મારા કપડા જ પહેરાવ્યા. મને એવું લાગ્યું કે તે મારો પુત્ર જ છે અને મારે જ તેની સંભાળ લેવાની છે. તે રાત્રે તે રજાઈમાં પેસીને ૧૬ કલાક સુધી સુઈ ગયો. મેં તેનું નામ સંદેશ રાખ્યું કારણકે તે એક ભગવાનનો જ સંદેશ હતો, મને એવું લાગ્યું.”